Aalborg Stiftstidende, 1843-10-03
- Under 23de August d. A. har Cancelliet til samtlige Amtmænd udstædt følgende Circulaire til Bissekramhandelens Forebyggelse: Cancelliet har fra flere Sider bragt i Erfaring, at ulovlig Handel og Omløben med Varer endnu paa mange Steder finder Sted, uagtet der i Plac. af 27de November 1839, efter Forslag fra Provindsialstænderne for Nørre-Jylland i Aaret 1836 og Betænkning, fra begge Stænderforsamlinger i Aaret 1838, er givet yderligere Bestemmelser, sigtende til at hæmme den nævnte Handel og Omløben med Varer. Dette Collegium har i denne Anledning brevvexlet med General-Toldkammeret, der har yttret, at den Opmærksomhed, som adskillige Sogneforstanderskaber i Jylland have skjænket Sagen, efter modtagne Jndberetninger har viist meget gavnlige Følger, og Cancelliet maa være enigt med det nævnte Collegium i at finde det særdeles ønskeligt, om en saadan Opmærksomhed hos Sogneforstanderskaberne kunde blive meer almindelig. De i Anledning af den nævnte Placat i Stænderforsamlingerne forefaldne Yttringer vidne om en hos den oplyste Landmand udbredt Erkjendelse af Bissekramhandelens Skadelighed, hvorfor man saameget mere tør stole paa, at Sogneforstanderskaberne ville bestræbe sig for at udbrede denne Erkjendelse i deres Kreds, og derved modvirke Tilbøieligheden til at indlade sig med Omløbere, ligesom det ogsaa forventes, at bemeldte Forstanderskaber, hvor Omstændighederne maatte udfordre det, paa anden Maade og navnlig ved Medvirkning til slige Omløberes Anholdelse, ville yde Politiet kraftig Bistand til Udryddelse af det omhandlede Uvæsen. * Lumbye har beriget Dandseverdenen med følgende nye Galopper: "Tivoli Circus Galop, "Tivoli Damp-Caroussellbane-Galop, "Tivoli Bazar-Tiching-Tsching=Polkab, "Tivoli Salon Galop og "En Sommernat paa Møens Klint. Den fra sine Affairer her under Krigen, medens han dengang drev Handel i Aarhuus under Firmaet "Mussman & Schwedler", noksom berygtede, nu i Sachsen etablerede Schwedler sen, har i en Opsats i Kjøbenhavnsposten, søgt at forsvare sig imod nogle Beskyldninger, som Skolelærer Krogh i Viborg, afd. Stiftsprovst Schiødtes Ledsager til Carlsbad, i samme Blad havde anført imod ham. Schwedler slutter denne sin Retfærdiggjørelse med følgende, i en saadan Persons Mund, høist mærkelige Yttringer: "Da jeg blev nødsaget til at forlade mit kjære (!) Danmark, var Krogh neppe født, og jeg tilregner ham derfor ei heller, at han er uvidende om, at jeg ikke een Gang, men flere Gange, tilsidst saagar igjennem den preussiske Minister Bernstorff, har ansøgt om Tilladelse til at komme tilbage for at forsvare mig. Det kgl. danske Cancelli kan bevidne dette og at min Kone selv har været i Kjøbenhavn for at understøtte min Ansøgning. Jeg har søgt Retfærdighed (!), men ikke flygtet for den (!) – og, dersom jeg skulde vogte mig for at betræde Danmarks Grændser, saa er det ikke for det, jeg har gjort, (!) men for det, Andre ikke have gjort (formodentlig for det, der blev undladt da de assurerede Tønder med Sand dreve iland ved Fanød; – jeg har ikke Aarsag til at slaae Øinene ned for mine Modstandere." (!) Havgaarden, i Øist Sogn, er i disse Dage solgt til Propr. Søndergaard til Bruusgaard for 10,100 Rbd., uden Besætning. For neppe 2 Aar siden blev den, med Besætning, kjøbt for circa 7000 Rbd. (Rand. Av.)